Source: https://eestinen.fi/2018/10/soome-kohus-otsustas-ebaseaduslikult-maal-viibijatele-ei-pea-maksma-toimetulekutoetust/
Timestamp: 2019-02-21 16:47:02+00:00
Document Index: 504517

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ']

Soome kohus otsustas: ebaseaduslikult maal viibijatele ei pea maksma toimetulekutoetust - eestinen
Soome kohus otsustas: ebaseaduslikult maal viibijatele ei pea maksma toimetulekutoetust
Helsingi halduskohus otsustas augustis, et ebaseaduslikult Soomes viibivatele migrantidele ei pea Kela maksma toimetulekutoetust.
Toetuse taotleja oli andnud sisse avalduse Soomes varjupaiga taotlemiseks, aga vastuvõtukeskus lõpetas talle teenuste pakkumise alates 2017. aasta jaanuarist. Pärast seda pöördus pagulane Kela poole, aga Kela keeldus toetuse maksmisest 2017. aasta jaanuari ja veebruari eest, kuna elukohta Soomes vaadati kui ajutist.
Varjupaiga taotleja oli saanud oma taotlusele negatiivse vastuse. Sellele vaatamata pöördus varjupaiga taotleja Kela vastu halduskohtusse seletusega, et tal on kavatsus jääda Soome elama, kuigi tal puudub sissetulek. Toimetulekutoetuse saamise vajadust oli põhjendatud võrdsuse tagamise vajadusega Soome kodanike ja välismaalaste osas, vahendab Ilta-Sanomat.
Helsingi halduskohus aga välismaalase taotlust ei rahuldanud, kuna tema viibimine Soomes on ajutise loomuga. Halduskohus märkis otsuses, et teatud tingimustel on ajutistel elanikel võimalik saada toimetulekutoetust, aga see ei saa toimuda samadel alustel püsivalt Soomes elavate inimestega.
Kohtu hinnangul oli Kelal õigus loobuda toimetulekutoetuse maksmisest, kuna tegemist oli ajutise loomuga vajadusega.
Kohtu otsuse kohaselt lahkus välismaalane vabatahtlikult Soomest juba 2017. aasta juulikuus.
Varem oli Turu halduskohus otsustanud 2017. aasta oktoobris, et Kela talitas seadusevastaselt, kui loobus ajutiselt elavale välismaalasele toimetulekutoetuse maksmisest.
Kela annab siiski abi neile ebaseaduslikult maal viibivatele välismaalastele, kel pole toetust võimalik kusagilt mujalt saada. Toetust antakse lühiajaliselt toidu ja ravimite soetamiseks. Lisaks kelale võib sellist toetust anda ka omavalitsus.
Tänavuseks aastaks on Soomes eraldatud raha ebaseaduslikult maal viibivate välismaalaste sotsiaalkulutuste katmiseks 5,4 miljonit eurot.
Soomes on hinnanguliselt 1500-3000 ilma dokumentideta ebaseaduslikult viibivat välismaalast.
Tuen hakija oli jäänyt vaille turvapaikkaa Suomesta, ja hän oli saanut ilmoituksen, jonka mukaan vastaanottokeskuksen palvelut lakkaavat häneltä tammikuussa 2017. Kela hylkäsi tammikuussa 2017 ulkomaalaisen hakemuksen perustoimeentulotuen myöntämiseksi tammikuuksi ja helmikuuksi 2017, koska hakijan oleskelu Suomessa katsottiin tilapäiseksi. Korkein hallinto-oikeus ei helmikuun alussa 2017 myöntänyt valituslupaa turvapaikka-asiassa, jolloin tuli lainvoimaisesti ratkaistua, ettei hakijalla ole laillista perustetta maassa oleskeluun Suomessa.
21. veebruar 2019, 18:46